text: Í 2018 keypti Magn 70 prosent av partabrøvunum í Demich, og nú er restin keypt
text: #000000
text: Í 2018 keypti Magn 70 prosent av partabrøvunum í Demich. Nú hevur Magn keypt restina av partabrøvunum. Yvirtøkan er liður í miðvísa arbeiðinum hjá Magn at gerast týdningarmikil leikari í grøna orkuskiftinum.
text: #000001
text: Demich hevur seinastu mongu árini verið førandi innan varandi orkuloysnir. Avtala er gjørd við gomlu eigararnar um at halda fram í fyritøkuni, og tí heldur raksturin fram óbroyttur. Bjarne Hansen, ið var partur av gomlu eigarunum, er nýggjur stjóri í fyritøkuni. Við yvirtøkuni er ætlanin eisini at knýta feløgini tættari saman.
text: #000002
text: Saman við stóra frambrotinum við nýggju vindmyllunum í Flatnahaga, er yvirtøkan av Demich partur av framhaldandi arbeiðinum at fremja tað grøna orkuskiftið. Hetta veri seg bæði í framleiðslu og serliga tá húsarhaldum viðvíkur. Magn vil við hesi stigtakan gera sítt til at røkka setninginum um varðandi orku á landi.
text: #000003
text: Finn Jakobsen, stjóri í Magn, fegnast um yvirtøkuna og metir virksemið hjá Demich hava stóran leiklut í strembanini eftir at røkka orkuskiftinum, ið Magn hevur sett sær fyri.
text: #000004